Diari Oficial de la Generalitat Valenciana


Sumari del DOGV 2282, del 06-06-1994 (1994/831639)

ORDRE de 9 de maig de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents, en el nivell de FP I, del centre docent privat Sant Ana, de Llíria (València).
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/09/(6)/dof/vci/html**

### Dades del document

Número de DOGV
:   2282

Data del DOGV
:   06-06-1994

Secció del DOGV
:   DISPOSICIONS GENERALS

Número del document
:   1994/831639


Data del document
:   09-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 9 de maig de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents, en el nivell de FP I, del centre docent privat Sant Ana, de Llira (València). [94/3615]  
Examinat l'expedient incoat d'ofici per aquesta Direcció General de Centres Docents, per al cessament d'activitats docents en el nivell de Formació Professional de primer grau, del centre docent privat Santa Ana, situat al carrer d'Alcublas, 30, de Llíria (València), amb número de codi 96801848.  
Vist que l'expedient ha sigut tramitat per la Direcció Territorial d'Educació de València, que s'hi ha unit la documentació exigida i que hi consta l'informe corresponent de la inspecció educativa.  
Vist que l'esmentat centre obtingué la classificació definitiva com a centre d'Educació Preescolar per a 3 unitats (una de Jardí d'Infància i dues de Pàrvuls) amb una capacitat de 120 llocs escolars, segons consta en l'Ordre de 20 desembre de 1973 del Ministeri d'Educació i Ciència (BOE de 6 de febrer de 1974).  
Vist que per l'Ordre de 18 de desembre de 1973, del Ministeri d'Educació i Ciència (BOE de 2 de febrer de 1974), el centre obtingué la classificació definitiva com a centre d'Educació General Bàsica, per a 8 unitats i 320 llocs escolars de capacitat.  
Vist que per l'Ordre de 29 de novembre de 1977 del Ministeri d'Educació i Ciència, obtingué l'autorització per a fer la Formació Professional de primer grau, amb capacitat per a 160 llocs escolars.  
Vist que per l'Ordre de 6 de maig de 1992, de la Conselleria de Cultura, Educació i Ciència (DOGV de 24 de juny), el centre fou autoritzat definitivament per a fer l'Educació Primària amb 8 unitats i capacitat per a 200 llocs escolars.  
Atés que el centre ha deixat de fer ensenyaments en el nivell de FP de primer grau, tal com ens informa la inspecció educativa.  
Atés que s'ha donat a l'interessat un termini d'al·legacions i no s'hi ha pronunciat en cap sentit.  
Vist que el cessament d'activitats docents en el nivell de FP primer grau no implica cap perjudici greu per a l'interés públic.  
Vists la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 332/1992, de 3 d'abril, sobre autoritzacions de centres docents privats per a fer ensenyaments de règim general no universitaris i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Fent ús de les atribucions conferides per l'article 35 de la Llei del Govern Valencià,  
ORDENE:  
Primer  
L'extinció de l'autorització en el nivell de FP de primer grau, per cessament d'activitats en l'esmentat nivell, del centre docent privat Santa Ana, situat al carrer d'Alcublas, 30, de Llíria (València), amb número de codi 86216519.  
Segon  
La present extinció donarà lloc a la correspondent inscripció de baixa, únicament en el nivell esmentat, en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
Valencia, 9 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI